Vniuersis, ad quos presentes littere peruenerint, Albertus, Dei gracia Sueorum Gothorumque rex, salutem in eo, qui est omnium vera salus. Cupientes honorem et gloriam sancte matris nostre, Aboensis cathedralis ecclesie, quam, exemplo illius Iherusalem que sursum est, liberam esse decet, vt ministri ipsius tanquam filii liberi sibi liberius deseruiant, condignis fauoribus ampliare, omnia et singula bona, per ipsam seu prelatos ipsius suo nomine post coronacionem illustrissimi principis dominj Birgeri, Sueorum Gothorumque regi[s] felicis memorie, acquisita ac ad dictam Aboensem ecclesiam iusto titulo deuoluta, vniuersis et singulis libertatibus et priuilegiis, personalibus et realibus, quocunque censeantur nomine, perpetuo gaudere volumus, quibus cetera bona prefate eccle-sie et aliarum ecclesiarum regni nostri Swecie ante coronacionem predictj dominj Birgeri regis, a quibus[cunque] predecessoribus nostris et ab ipso in eadem coronacione sua indultis, fruj seu vti consueuerant ab antiquo. Vnde omnia et singula bona sepedicte cathedralis ecclesie Aboensis vna cum famulis et personis in eisdem¹ commorantibus, sub nostram pacem et proteccionem suscipimus specialem; sub obtentu gracie nostre firmiter inhibentes, ne quis prefectorum nostrorum, eorum officialium seu quiuis alius, cuiuscunque condicionis aut status existat, memoratam ecclesiam seu eius yconomum, qui nunc est uel pro tempore fuerit, in bonis aut famulis predictis contra hanc nostram graciam audeat² quomodolibet molestare. Si quis autem contrarium attemptare presumpserit, indignacionem Dei et vindictam nostram regiam merito poterit formjdare. Datum aput castrum Aboense anno Dominj millesimo ccclx quarto,³ die beate Lucie virginis, sub secreto nostro presentibus apposito impendentj.